cyanic-selkie/wikianc huggingface dataset:
এলুরুতে অজানা রোগের প্রাদুর্ভাব
সম্ভাব্য কারণ
অন্ধ্র প্রদেশের স্বাস্থ্য বিভাগ থেকে বলা হয় যে, "প্রাথমিক রক্ত পরীক্ষায় কোনো ভাইরাসঘটিত সংক্রমণের প্রমাণ পাওয়া যায় নি।" ব্যাকটেরিয়াঘটিত সংক্রমণ, যেমন মেনিনজাইটিস, এবং সংক্রমণঘটিত অ্যান্টিবডির জন্যও রক্তের নমুনা পরীক্ষা করা হয়। "শহরের পয়ঃসরবরাহ ব্যবস্থার বাইরে থাকা ব্যক্তিরাও এতে আক্রান্ত হওয়ায়" পানি দূষণের প্রাথমিক কারণটি ভুল প্রমাণিত হয়। পাশাপাশি সার্স কোভ-২, জাপানি এনসেফালাইটিস, ডেঙ্গু জ্বর, চিকুনগুনিয়া, হেপাটাইটিস এবং জলাতঙ্ক এমনকি বায়ু দূষণকেও কারণ হিসেবে বাতিল করা হয়। রক্ত পরীক্ষা ও সিটি স্ক্যান থেকেও রোগের কারণ এবং উৎস শনাক্ত করা যায় নি। এমনকি সেরিব্রাল স্পাইনাল ফ্লুইড (মস্তিষ্কের স্নায়ুরস) পরীক্ষার ফলাফলও "স্বাভাবিক আসে।" ৭ ডিসেম্বর তারিখে রোগটিকে অসংক্রামক বলে শনাক্ত করা হয়।
সংসদের বিজেপি দলীয় সদস্য নরসিংহ রাও মেডিক্যাল বিশেষজ্ঞদের সাথে আলোচনা করার পর রোগের কারণ জৈব ক্লোরাইড (অর্গানোক্লোরাইড) হতে পারে বলে মন্তব্য করেন। কীটনাশক এবং মশানিরোধী ফগিংয়ে এই জৈব ক্লোরাইড ব্যবহার করা হয়। ২০২০ খ্রিষ্টাব্দের ৭ ডিসেম্বর ভারতের স্বাস্থ্য কর্তৃপক্ষ থেকে অর্গানোক্লোরাইড রোগ প্রাদুর্ভাবের কারণ কিনা, সে বিষয়ে জানানো হয় যে, "খুব সম্ভবত, হ্যাঁ, [এটিই রোগের কারণ]; তবু আমরা [নিশ্চিত করার জন্য] গবেষণা প্রতিবেদনের অপেক্ষা করছি।" পরবর্তীতে এই সম্ভাবনাকে বাতিল ঘোষণা করা হয়, কেননা জৈবক্লোরাইডের ক্ষেত্রে উচ্চমাত্রায় শ্বাসযন্ত্রীয় সমস্যা এবং উচ্চ মৃত্যুহার পর্যবেক্ষণ করা যেত।
পরবর্তীতে প্রাথমিক ফলাফল থেকে পানি ও দুধে উচ্চ মাত্রায় সীসা ও নিকেলের উপস্থিতিকে নির্দেশ করে, যা থেকে সীসার বিষক্রিয়াকে রোগের সম্ভাব্য কারণ বলে মনে করা হয়। রোগীদের রক্তেও উচ্চ মাত্রায় উক্ত ধাতুর উপস্থিতি শনাক্ত করা হয়। রাজ্য সরকার পরবর্তীতে খাদ্যে ভারীর ধাতুর অনুপ্রবেশের মাধ্যম হিসেবে পানি ও বায়ুর ভূমিকার প্রমাণ না পাওয়ায় সবজি ও ফলের নমুনা সংগ্রহ শুরু করে। ধারণা করা হয় যে, হঠাৎ বন্যার কারণে কীটনাশক জাতীয় পদার্থ পানি সরবরাহ ব্যবস্থায় অনুপ্রবেশ করে থাকতে পারে।
রোগের বিরুদ্ধে সাড়া ও প্রতিক্রিয়া
সংশ্লিষ্ট এলাকায় পরিষ্কার পানি সরবরাহ ব্যবস্থা বিষয়ে অবহেলার কারণে প্রাদুর্ভাব রোধে ব্যর্থতার জন্য অন্ধ্র প্রদেশের বর্তমান মুখ্যমন্ত্রী ওয়াই এস জগনমোহন রেড্ডিকে বিরোধীদলের ব্যাপক সমালোচনার সম্মুখীন হতে হয়।
অন্ধ্র প্রদেশের বিরোধী দল তেলুগু দেশম পার্টির নেতা নারা চন্দ্রবাবু নাইডু রাজ্যের ক্ষমতাসীন সরকারের মুখ্যমন্ত্রী ওয়াই এস জগনমোহন রেড্ডিকে প্রাদুর্ভাবের জন্য দায়ী করেন। তার মতানুসারে, সরকার কর্তৃক স্থানীয় পানীয় জল থেকে দূষণ অপসারণে যথাযথ ব্যবস্থা না নেওয়াই রোগ প্রাদুর্ভাবের কারণ। বিরোধী দল তেলুগু দেশম পার্টি দূষণ থেকে রোগ ছড়িয়ে পড়েছে দাবি করে পূর্ণ তদন্তের আহ্বান জানায়।
রাজ্যের স্বাস্থ্যমন্ত্রী আল্লা কালী কৃষ্ণ শ্রীনিবাস থেকে জানানো হয় যে, “[সকল] রোগী বিপদমুক্ত। ৩০০ অস্বাভাবিক রোগীর মধ্যে ১২৫ জনকেই রবিবার সন্ধ্যা নাগাদ হাসপাতাল থেকে ছেড়ে দেওয়া হয়েছে।”
৭ ডিসেম্বর সরকার থেকে "বাড়ি-বাড়ি জরিপ" শুরুর ঘোষণা দেওয়া হয়। এক দিন মুখ্যমন্ত্রী জগনমোহন রেড্ডি এলুরুতে রোগীদের পর্যবেক্ষণে যান এবং রোগীদের সেবা ও তদারকি এবং হাসপাতাল ত্যাগের পর এক মাস পর্যন্ত পর্যবেক্ষণে রাখার জন্য মন্ত্রীদের নির্দেশ দেন। এলুরুর অবস্থা পর্যবেক্ষণে ৮ ডিসেম্বর কেন্দ্রীয় সরকার সেখানে তিন-সদস্যের দল পাঠানোর ঘোষণা দেন।
আলমডাঙ্গা থানা
আলমডাঙ্গা থানা বাংলাদেশের চুয়াডাঙ্গা জেলার একটি থানা।
প্রশাসনিক এলাকাসমূহ
আলমডাঙ্গা উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম আলমডাঙ্গা থানার অধীন।
বিবর্ধন
ডান|থাম্ব|বিবর্ধক কাচ ব্যবহার করলে স্ট্যাম্পটি বড় আকারের প্রদর্শিত হয় thumbtime=0|থাম্ব|৩৯-মেগাপিক্সেল চিত্রে ফ্রেম প্রতি ৬% বিবর্ধন হয়। চূড়ান্ত ফ্রেমে, প্রায় ১৭০ গুন, এই চিত্রে লোকটির কর্নিয়ায় ছবি প্রতিবিম্বিত হতে দেখা যাচ্ছে।
রৈখিক বিবর্ধন, বিম্বের দৈর্ঘ্য ও লক্ষ্যবস্তুর দৈর্ঘ্যের অনুপাতকে রৈখিক বিবর্ধন বলে।
(১) কোনো লক্ষ্যবস্তুর দৈর্ঘ্য l ও বিম্বের দৈর্ঘ্য l' হলে, রৈখিক বিবর্ধন,
m= l' / l
(২) লক্ষ্যবস্তুর দূরত্ব u এবং বিম্বের দূরত্ব v হলে, রৈখিক বিবর্ধন।
m = -v / u
u ও v এর যথাযথ চিহ্ন সহকারে উক্ত সমীকরণে মান বসিয়ে প্রাপ্ত বিবর্ধন m হতে বোঝা যায় বিম্বটি সোজা না উল্টা আর বিবর্ধনের পরম মান থেকে বোঝা যায় বিম্বটি লক্ষব্স্তুর তুলনায় বড় (বিবর্ধিত) না ছোট (খর্বিত) না লক্ষ্যবস্তুর সমান। অনেক সময় বিশেষ করে আলোক যন্ত্র, দূরবীক্ষণ যন্ত্র ইত্যাদির ক্ষেত্রে রৈখিক বিবর্ধনের তুলনায় কৌণিক বিবর্ধন ব্যবহার সুবিধাজনক।
কৌণিক বিবর্ধন
বিম্ব দ্বারা সৃষ্ট দৃষ্টকোণ ও বস্তুু দ্বারা সৃষ্ট দৃষ্টকোণের অনুপাতকে কৌণিক বিবর্ধন বলে। যন্ত্র ছাড়া বস্তু যদি a কোণ তৈরি করে এবং যন্ত্র ব্যবহারের ফলে চূড়ান্ত বিম্ব যদি চোখে b কোণ তৈরি করে তবে,
M= b / a M=b÷a
অন গোল্ডেন পন্ড (১৯৮১-এর চলচ্চিত্র)
অন গোল্ডেন পন্ড (On Golden Pond) হল মার্ক রাইডেল পরিচালিত ১৯৮১ সালের মার্কিন নাট্য চলচ্চিত্র। আর্নেস্ট থম্পসন নিজের রচিত ১৯৭৯ সালের একই নামের নাটক অবলম্বনে ছবিটির চিত্রনাট্য রচনা করেন। এতে শ্রেষ্ঠাংশে অভিনয় করেন ক্যাথরিন হেপবার্ন, হেনরি ফন্ডা ও জেন ফন্ডা। এটি হেনরির কর্মজীবনের শেষ চলচ্চিত্র ছিল।
চলচ্চিত্রটি ১৯৮১ সালের ৪ঠা ডিসেম্বর মুক্তি পায় এবং এটি সে বছরের দ্বিতীয় সর্বোচ্চ আয়কারী চলচ্চিত্র ছিল। এটি শ্রেষ্ঠ চলচ্চিত্রসহ মোট ১০টি একাডেমি পুরস্কার, ৬টি বাফটা পুরস্কার ও ৬টি গোল্ডেন গ্লোব পুরস্কারের মনোনয়ন লাভ করে। হেপবার্ন শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার লাভ করেন, এবং হেনরি ফন্ডা শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।
সমালোচকদের প্রতিক্রিয়া
পর্যালোচনা সংগ্রাহক ওয়েবসাইট রটেন টম্যাটোস-এ ২৫টি পর্যালোচনার ভিত্তিতে ৭.৫/১০ গড়ে চলচ্চিত্রটির রেটিং স্কোর ৯২%। শিকাগো সান-টাইমস-এর রজার ইবার্ট ছবিটিকে চারে চার রেটিং দিয়ে বলেন, "অন গোল্ডেন পন্ড ছবিটি অনেক কারণেই একটি গুরুত্বপূর্ণ সম্পদ, কিন্তু আমি মনে করে সেরাটা হল আমি এটি বিশ্বাস করি। আমি এর কেন্দ্রীয় চরিত্রগুলো ও তাদের সম্পর্ককে বিশ্বাস করি... ছবিটি দেখে আমার কাছে মনে হয়েছে আমি বিরল ও মূল্যবান কিছু প্রত্যক্ষ করেছি।" দ্য নিউ ইয়র্ক টাইমস-এর ভিনসেন্ট ক্যানবি বলেন, "সফল ব্রডওয়ে নাটক হিসেবে অন গোল্ডেন পন্ড ছিল মার্কিন পনিরের মত, অভিনয়শিল্পীদের রংমিশ্রিত মসৃণ, অসীমভাবে বিস্তারকারী ও শান্ত... চলচ্চিত্রটিও... মার্কিন পনিরের মত, কিন্তু এর তারকা - হেনরি ফন্ডা, ক্যাথরিন হেপবার্ন, জেন ফন্ডা, ও ড্যাবনি কোলম্যান আরও রংয়ের চেয়ে আরও বেশি কিছু মিশ্রিত করে একে একটি পাস্তুরীকৃত পণ্যে রূপান্তর করেছে।"
খান মোহাম্মদ
খান মোহাম্মদ (خان محمد; জন্ম: ১ জানুয়ারি, ১৯২৮ - মৃত্যু: ৪ জুলাই, ২০০৯) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৫৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, করাচি, লাহোর, উত্তর ভারত, পাঞ্জাব বিশ্ববিদ্যালয় ও সিন্ধু এবং ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
লাহোরে জন্মগ্রহণকারী খান মোহাম্মদ শহরের ইসলামিয়া কলেজে পড়াশুনো করেন। ১৯৪৬-৪৭ মৌসুম থেকে ১৯৬০-৬১ মৌসুম পর্যন্ত খান মোহাম্মদের প্রথম-শ্রেণীর খেলোয়াড়ী জীবন চলমান ছিল।
পাকিস্তানের প্রথম টেস্ট ক্রিকেটারদের দলের অন্যান্যদের সাথে তার জীবনগাঁথা ভিন্ন ধাঁচের ছিল না। ১৯২৮ সালের নববর্ষের দিনে জন্মগ্রহণকারী খান মোহাম্মদ লাহোরের প্রাচীর ঘেরা কাশ্মিরী গেট এলাকায় শৈশবকাল অতিবাহিত করেন। চার ভাইয়ের মধ্যে কেবলমাত্র জান মোহাম্মদ ক্রিকেটকে বাইরে রেখে কাঠ ব্যবসায়ীর ভূমিকায় অবতীর্ণ হয়েছিলেন। লাহোরের সেন্ট্রাল মডেল হাই স্কুলে ক্রিকেট খেলায় উৎসাহিত হন।
ক্লাব ক্রিকেটে অংশ নিয়ে খ্যাতির শীর্ষে পৌঁছেন। দূর্দান্ত বোলিং কৌশল অবলম্বন করে সংশ্লিষ্টদের নজর কাড়েন। পেসে গতি আনয়ণে শারীরিক ভারসাম ও নিয়ন্ত্রণ করতেন এবং নিখুঁত নিশানা বরাবর বেশ দম নিয়ে বোলিংয়ে অগ্রসর হতেন। তবে, দলের দূর্বল ফিল্ডিংয়ের কারণে ক্যাচ তালুবন্দী না হলেও নাখোশ হতেন না।
১৯ বছর বয়সে ভারতের শীর্ষস্থানীয় ক্রিকেট প্রতিযোগিতা রঞ্জী ট্রফি খেলার উদ্দেশ্যে উত্তর ভারত ক্রিকেট সংস্থায় তাকে অন্তর্ভুক্ত করা হয়। ১৯৪৬-৪৭ মৌসুমের প্রথম-শ্রেণীর ক্রিকেটে তিনটি আঞ্চলিক খেলায় অংশ নিয়ে ৩৩-এর অধিক গড়ে দশ উইকেট লাভ করেন। ইসলামিয়া কলেজ লাহোরে অধ্যয়নকালে ভারত বিভাজন হলে তিনি স্বয়ংক্রিয়ভাবে পরবর্তী দুই মৌসুম পাঞ্জাব বিশ্ববিদ্যালয়ের সদস্য হন।
অনানুষ্ঠানিক টেস্টে অংশগ্রহণ
নভেম্বর, ১৯৪৮ সালে জন গডার্ডের নেতৃত্বে ওয়েস্ট ইন্ডিজ দল একটিমাত্র অনানুষ্ঠানিক টেস্ট খেলতে আসে। এ পর্যায়ে খান মোহাম্মদকে দলের দ্বাদশ খেলোয়াড়ের ভূমিকায় অবতীর্ণ হতে হয়। পাকিস্তানের দলনেতা মিয়া মোহাম্মদ সাঈদ বাগ-ই-জিন্নায় অনুষ্ঠিত ঐ খেলায় মুনাওয়ার আলী খান ও ফজল মাহমুদকে দলের বোলিং আক্রমণ পরিচালনার দায়িত্ব দেন। কিন্তু, সিলন গমনে দ্বীপের আবহাওয়ার পূর্ণাঙ্গ সুবিধে নিয়ে বেশ ভালো খেলা উপহার দেন। ইসলামিয়া কলেজের সাবেক সহপাঠী ফজল মাহমুদকে নিয়ে নতুন বলের জুটি গড়েন। দুইটি অনানুষ্ঠানিক টেস্ট খেলায় অংশ নিয়ে চৌদ্দ উইকেট পান ও বোলিং গড়ে শীর্ষস্থান অধিকার করেন। এ ধরনের সুন্দর ক্রীড়াশৈলী প্রদর্শনের স্বীকৃতিস্বরূপ পাকিস্তানের দলে স্থায়ী আসন গাড়েন। তবে, আকস্মিকভাবেই অবসর গ্রহণ করেন তিনি।
আউটের ক্ষেত্রে তিনি বোল্ড ও এলবিডব্লিউকে অধিক প্রাধান্য দেন। ফলশ্রুতিতে, গতিসম্পন্ন পেসার হিসেবে তিনি বিবেচিত হতে থাকেন। তবে নিজের স্বর্ণালী সময়েও তিনি ফাস্ট-মিডিয়াম বোলিংয়ের চেয়ে বেশি খেলতে পারেননি; কিন্তু ফজল মাহমুদের চেয়ে নিজেকে এগিয়ে রেখেছিলেন।
১৯৫১ সালের গ্রীষ্মকালে সমারসেটের সদস্যরূপে একটি খেলায় অংশ নেন। ইংল্যান্ডে সফররত দক্ষিণ আফ্রিকান একাদশের মুখোমুখি হন। খেলায় তিনি পাঁচ উইকেট পেয়েছিলেন। বসবাসের সূত্র ধরে কাউন্টি দলের পক্ষে খেলায় অংশগ্রহণের আগ্রহ ছিল। এ নিয়ম প্রতিপালনে তাকে তিন বছর সেখানে থাকতে হতো। কিন্তু, ১৮ মাস পর পাকিস্তানে টেস্ট ক্রিকেটের সূচনা ঘটলে তিনি ফিরে আসেন।
নাইজেল হাওয়ার্ডের নেতৃত্বাধীন সফররত এমসিসি দলের বিপক্ষে খেলার জন্যে পাকিস্তান দলে তাকে আমন্ত্রণ জানানো হয়। বাগ-ই-জিন্নায় প্রথম অনানুষ্ঠানিক টেস্টে খান মোহাম্মদ প্রথম ইনিংসে পাঁচ-উইকেট পান। ঐ খেলাটি ড্রয়ে পরিণত হয়। করাচিতে সাত উইকেট পান। তন্মধ্যে, দ্বিতীয় ইনিংসে পাঁচ-উইকেট নিয়ে দলকে ঐতিহাসিক জয় এনে দেন। ঐ সময়ে তিনি পরিষ্কারভাবে পাকিস্তানের শীর্ষস্থানীয় পেসারের ভূমিকায় ছিলেন। পরবর্তী কয়েক বছর তিনি নিশ্চিতভাবেই খেলা চালিয়ে যেতে পারতেন।
আন্তর্জাতিক ক্রিকেট
সমগ্র খেলোয়াড়ী জীবনে তেরোটি টেস্টে অংশগ্রহণ করেছেন খান মোহাম্মদ। অংশগ্রহণকৃত ১৩ টেস্টে উদ্বোধনী বোলার হিসেবে বোলিং করতেন। এ পর্যায়ে তিনি ফজল মাহমুদের সাথে নতুন বল নিয়ে বোলিং আক্রমণে অগ্রসর হতেন। পাকিস্তানের পক্ষে প্রথম বোলিং করার গৌরব অর্জন করেন ও টেস্টে প্রথম উইকেট পান। ১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ মার্চ, ১৯৫৮ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৫৪ সালে ইংল্যান্ড গমন করেন। লর্ডসে অনুষ্ঠিত টেস্টে লেন হাটনকে শূন্য রানে বিদেয় করেন।
ভারতের মুখোমুখি
নিজ দেশে ১৯৫৪-৫৫ মৌসুমে ভারতের বিপক্ষে প্রথম আনুষ্ঠানিক টেস্ট সিরিজে অংশ নেন। উভয় দলের মধ্যে সর্বাধিক সফলতার স্বাক্ষর রাখেন। চার টেস্ট নিয়ে গড়া সিরিজে ১৫.৮৬ গড়ে ২২ উইকেট দখল করেন। প্রথম ইনিংসেই অধিক সফল ছিলেন। ঢাকায় ২৬.৫ ওভারে ৪/৪২, বাহাওয়ালপুরের ৫/৭৪, পেশাওয়ারে ৪/৭৯ ও করাচিতে ৫/৭২ পান।
১৯৫৫-৫৬ মৌসুমে নিউজিল্যান্ডের বিপক্ষে ১৬.০০ গড়ে ১৩ উইকেট দখল করেন। ঢাকায় অনুষ্ঠিত সিরিজের তৃতীয় টেস্টে ম্যাটিং উইকেটে বলকে সুইং করাচ্ছিলেন ও বেশ নিচুতে রাখেন। ১৬.২ ওভারে ৬/২১ ও দ্বিতীয় ইনিংসে ৩০ ওভারে ২/২০ পান। তন্মধ্যে, ১৯ ওভার মেইডেন ছিল। ১৯৫৬-৫৭ মৌসুমে নিজ দেশে সর্বশেষ টেস্ট খেলায় অংশ নেন। করাচিতে অস্ট্রেলিয়ার বিপক্ষে প্রথম ইনিংসে ফজলের সাথে বোলিং অপরিবর্তিত অবস্থায় থেকে ৭/১১২ পান। এরফলে, পাকিস্তান দল খুব সহজেই জয় পায়। তবে, ১৯৫৭-৫৮ মৌসুমে ওয়েস্ট ইন্ডিজের বিপক্ষে সর্বশেষ সিরিজে মোটেই ভালো খেলেননি। দুই টেস্টে ৫৪ ওভার বোলিং করে ২৫৯ রান দিয়েও কোন উইকেটের সন্ধান পাননি।
পাকিস্তান ক্রিকেটকে সংগঠিত করতে প্রয়াস চালান। ১৯৫৮-৫৯ মৌসুমে ক্যারিবীয় অঞ্চলে যান। সেখানে তিনি মাত্র দুই টেস্টে অংশ নিতে পেরেছিলেন।
১৯৫৪ সালে প্রথমবারের মতো ইংল্যান্ড গমনে ল্যাঙ্কাশায়ার লীগে যুক্ত থাকার ফলে বেশ কয়েকটি গুরুত্বপূর্ণ খেলায় অংশ নিতে পারেননি। তাসত্ত্বেও, লর্ডসে সিরিজের প্রথম টেস্টে ফজল মাহমুদের সাথে বোলিং অপরিবর্তিত অবস্থায় খেলে ৫/৬১ পান।
অবসর
ক্রিকেট খেলা থেকে অবসর গ্রহণের পর এমসিসি’র কোচিং কোর্স সম্পন্ন করেন। খুব শীঘ্রই নিজেকে এ দায়িত্বের উপযোগী করে তোলেন। বিশ বছরের অধিক সময় এমসিসি ইনডোর স্কুলে কোচের দায়িত্বে ছিলেন। অগ্রসরমান স্ট্যান্ডার্ড সার্টিফিকেট লাভ করে বিশ্বের যে-কোন স্থানে কোচ হিসেবে দায়িত্ব পালনের অধিকার লাভ করেন। ষাট বছর বয়সেও একই দায়িত্ব নিয়ে পাকিস্তান, শ্রীলঙ্কা ও কানাডায় দায়িত্ব পালন করেছিলেন। এছাড়াও, পশ্চিম লন্ডনের ইলিং এলাকায় ভ্রমণবিষয়ক সংস্থা পরিচালনা করতেন।
১৬ সেপ্টেম্বর, ২০০৩ তারিখে ইসলামাবাদে টেস্ট ক্রিকেট গালার সূবর্ণ জয়ন্তী উপলক্ষ্যে পাকিস্তানের রাষ্ট্রপতির কাছ থেকে পদক লাভ করেন। জীবনের শেষদিকের চার দশক ইংল্যান্ডে বসবাস করেন। অগ্নাশয়ের ক্যান্সারে আক্রান্ত হন। ৪ জুলাই, ২০০৯ তারিখে ৮১ বছর বয়সে ইংল্যান্ডের লন্ডন এলাকায় খান মোহাম্মদের দেহাবসান ঘটে।
জেমস ফ্রাংক
জেমস ফ্রাঙ্ক জার্মানির হামবুর্গে জন্মগ্রহণকারী বিখ্যাত পদার্থবিজ্ঞানী। তিনি ১৯২৫ সালে পদার্থবিজ্ঞানে নোবেল পুরস্কার লাভ করেন। পরমাণুর উপর ইলেকট্রনের প্রভাব বিষয়ে গবেষণার জন্য তিনি পদার্থবিজ্ঞানী গুস্টাফ লুটভিগ হের্ৎস-এর সাথে যৌথভাবে নোবেল পুরস্কার লাভ করেছিলেন।
বহিঃসংযোগ
thumb|right|জেমস ফ্রাংক ১৯৫২ সালে শিকাগোতে
ভূমি রেকর্ড ও জরিপ অধিদপ্তর
ভূমি রেকর্ড ও জরিপ অধিদপ্তর হলো বাংলাদেশ সরকারের একটি অধিদপ্তর, যেটি বাংলাদেশের সকল জমির রেকর্ড নথি সংরক্ষণ করে। এটি সরকারের ভূমি মন্ত্রণালয়ের অধীন এবং এর সদরদপ্তর ঢাকার তেজগাঁওয়ে অবস্থিত। অধিদপ্তরের বর্তমান মহাপরিচালক মো. মোয়াজ্জেম হোসেন।
ইতিহাস
বঙ্গীয় প্রজাতন্ত্র আইন ১৮৮৩ সালে সংসদে উপস্থিত এবং ১৮৮৫ সালে পাশ হলেও এ আইনের অধীনে ১৮৮৪ সালে ভূমি রেকর্ড ও কৃষি নামে দপ্তরের শুরু হয়। ১৮৮৮ সালে কৃষিকে আলাদা করে রেকর্ড অধিদপ্তরকে স্বতন্ত্র ও স্বাধীন অধিদপ্তর হিসেবে প্রতিষ্ঠা করা হয়।
অন্তর্নিহিত স্বরবর্ণ
অন্তর্নিহিত স্বরবর্ণ আবুগিদা (বা আলফাসিলেবারি) লিপির অংশ। এটি একটি স্বরধ্বনি যা প্রতিটি অচিহ্নিত বা মৌলিক ব্যঞ্জনবর্ণ চিহ্নের সাথে ব্যবহৃত হয়। উদাহরণস্বরূপ, যদি লাতিন বর্ণ 'i' একটি অন্তর্নিহিত স্বরবর্ণ হিসাবে ব্যবহার করলে "Wikipedia" কে "Wkpeda" [ w (I)+ k (I)+ p +e+ d (I)+a] হিসাবে লেখা যেতে পারে।
অনেকগুলি পরিচিত আবুগিদা লিপি রয়েছে, যার মধ্যে বেশিরভাগ ব্রাহ্মী এবং খরোষ্ঠী, কারসিভ মেরোইটিক লিপি, যা নুবিয়াতে (আজ দক্ষিণ মিশর এবং উত্তর সুদানে) এবং গিয়েজ লিপিতে বিকাশ লাভ করেছে। তাদের অনেকগুলিতে আজও সহজাত স্বরধ্বনি ব্যবহৃত হয়। পুরাতন ফার্সি কিউনিফর্ম একটি অন্তর্নিহিত স্বরবর্ণের অনুরূপ একটি কৌশল ব্যবহার করে, যদিও শুধুমাত্র তার ব্যঞ্জনবর্ণের একটি উপসেট সহ, তাই কিছু লেখক এটিকে প্রকৃত আবুগিদা বলে মনে করেন না। যদিও এটি অন্তর্নিহিত স্বর নীতি (খ্রিস্টপূর্ব ষষ্ঠ শতাব্দী থেকে) ব্যবহার করার জন্য প্রাচীনতম লিপি হিসাবে পরিচিত, তবে এই চারটি লেখার ঐতিহ্যের মধ্যে কোন সরাসরি সংযোগ এখনও প্রদর্শিত হয়নি।
বেশিরভাগ ব্রাহ্মিক এবং গিয়েজ লিপি ব্যঞ্জনবর্ণগুলিকে মূল অক্ষর হিসাবে ব্যবহার করে, যেখান থেকে দলগুচ্ছ তৈরি করা হয়। একটি অন্তর্নিহিত স্বরবর্ণ সহ ব্যঞ্জনবর্ণযুক্ত যুক্তাক্ষরগুলি সাধারণত একটি অক্ষরের সাথে একটি স্বর চিহ্ন বা নির্ভরশীল স্বর যুক্ত করে অন্যান্য অক্ষরগুলিতে পরিবর্তন করা যেতে পারে। মেরোইটিক এবং ওল্ড ফার্সি কিউনিফর্ম এর পরিবর্তে অসহজাত স্বরধ্বনিগুলির সাথে একটি অক্ষরকে প্রতিনিধিত্ব করে এমন একটি অক্ষর সহ মূল অক্ষর অনুসরণ করে দলগুলিকে চিহ্নিত করে।
অন্তর্নিহিত স্বরবর্ণসহ লেখার পদ্ধতিগুলি প্রায়ই অন্তর্নিহিত স্বরকে দমন করার জন্য একটি বিশেষ চিহ্ন ব্যবহার করে যাতে শুধুমাত্র একটি ব্যঞ্জনবর্ণকে উপস্থাপন করা হয়, যেমন অনেক ব্রাহ্মী লিপিতে ব্যবহৃত হসন্ত। অন্যান্য ব্যবস্থাগুলিতে একটি বিশুদ্ধ ব্যঞ্জনবর্ণ (হিন্দি, ওল্ড ফার্সি কিউনিফর্ম) থেকে অন্তর্নিহিত স্বরবর্ণের সাথে একটি ব্যঞ্জনবর্ণকে আলাদা করতে বা একটি বিশুদ্ধ ব্যঞ্জনবর্ণ (গিয়েজ এবং আনুষঙ্গিক লিপি) থেকে একটি নির্দিষ্ট স্বর-চিহ্নিত রূপকে আলাদা করতে ভাষার পাঠকের জ্ঞানের উপর নির্ভর করে।
চিরকুমার
পৌরাণিক ও রূপকথার কাহিনীতে চিরকুমার (স্ত্রীলিঙ্গ চিরকুমারী) বলতে এমন শিশুকে বোঝায় যে কখনো বড় হয় না। অর্থাৎ সে সবসময় শিশুই থাকে। পশ্চিমা বিশ্বে বিষয়টিকে লাতিন শব্দাংশ পুইর আইন্তের্নুস (Puer aeternus, "শাশ্বত কুমার", স্ত্রীলিঙ্গ puella aeterna) দ্বারা প্রকাশ করা হয়। লাতিন শব্দাংশটির দ্বারা শিশু-দেবতাদের বোঝানো হয়, যারা চিরতরে তরুণ। সুইশ বিশ্লেষণাত্মক মনোবিজ্ঞানী কার্ল ইয়ুং এর মতে, প্রাপ্তবয়স্ক ব্যক্তি যার আচরণ শিশু-কিশোরের মতো, তাঁর ক্ষেত্রেও এই শব্দাংশটি ব্যবহার করা যেতে পারে। সাম্প্রতিককালের জনমনোবিজ্ঞানে এই বিষয়টি "পিটার প্যানের লক্ষণ" নামে পরিচিত।
পৌরাণিক কাহিনীতে
মিশরীয় পুরাণে নিহত এবং পুনরুত্থিত যুবদেবতা ওসাইরিসের কাহিনীও চিরকুমার ধারণাকে ইঙ্গিত করে।
হিন্দু পুরাণেও বহু শিশু দেবতাদের কথা উল্লেখ রয়েছে।
কার্ল ইয়ুং-এর মনোবিজ্ঞানে
জিকমুন্ট ফ্রয়েট (১৮৫৬-১৯৩৯) এর মনোবিশ্লেষণ থেকে আলাদা করে সুইশ মনোরোগ বিশেষজ্ঞ কার্ল গুস্টাফ ইয়ুং বিশ্লেষণাত্মক মনোবিজ্ঞান নামক একটি ধী গোষ্ঠীর উদ্ভব করেন। বিশ্লেষণাত্মক মনোবিজ্ঞানে (বা "ইয়ুঙ্গেরীয় মনোবিজ্ঞান") পুইর আইন্তের্নুস হলো "আর্কিটাইপ" (Archetype) বা আদিম রূপের একটি উদাহরণ, ইয়ুং যেটিকে "মানব মানসিকতার আদিম, কাঠামোগত উপাদান" এর একটি বলেছিলেন।
পিটার প্যানের লক্ষণ
পিটার প্যানের লক্ষণ হলো সামাজিকভাবে অপরিণত একজন প্রাপ্তবয়স্ক মানুষের মনোবিজ্ঞানের জনপ্রিয় ধারণা। পেশাগত মনোবিজ্ঞানে বিষয়টি গৃহীত হয় নি, শুধু কিছু সাধারণ মানুষ এবং জনপ্রিয় মনোবিজ্ঞানের কিছু মনোবিজ্ঞান পেশাদাররা এই ধরনের মানসিক অবস্থাকে এই নামে ডাকে। ডায়াগনস্টিক অ্যান্ড স্ট্যাটিস্টিক্যাল ম্যানুয়াল অফ মেন্টাল ডিজঅর্ডার্স এ পিটার প্যানের লক্ষণের কথা তালিকাভুক্ত করা হয় নি, এবং মার্কিন মনোচিকিৎসক সমিতি দ্বারাও একটি নির্দিষ্ট মানসিক ব্যাধি হিসাবে এটি স্বীকৃত নয়।
মনোবিজ্ঞানী ড্যান কিলি তাঁর ১৯৮৩ সালের বই, দ্য পিটার প্যান সিনড্রোম: মেন হু হ্যাভ নেভার গ্রোন আপ-তে পিটার প্যানের লক্ষণকে জনপ্রিয় করে তোলেন। তাঁর পরবর্তী বই, দ্য ওয়েন্ডি ডাইলেমা (১৯৮৪)-তে "পিটার প্যানদের" (যাদের মধ্যে পিটার প্যানের লক্ষণ আছে) সাথে রোমান্টিকভাবে জড়িত মহিলাদের পরামর্শ দেয় কীভাবে তাদের সম্পর্ক উন্নত করা যায়।
জনপ্রিয় সংস্কৃতিতে
‘চিরকুমার সভা’ হলো রবীন্দ্রনাথ ঠাকুর লিখিত একটি কৌতুক নাটক। ১৯২৬ সালে এটি প্রকাশিত হয়। এটি তাঁরই লেখা প্রজাপতির নির্বন্ধ নামক উপন্যাসের নাট্যরূপ।
দিল্লিওয়ালি গার্লফ্রেন্ড
দিল্লিওয়ালি গার্লফ্রেন্ড (বাংলা: দিল্লির প্রেমিকা) ২০১৩ সালের বলিউড চলচ্চিত্র ইয়ে জাওয়ানি হে দিওয়ানি  এর একটি রোমান্টিক ধরনের গান। গানটির সুরকার হল প্রিতম চক্রবর্তী এবং গানটি গেয়েছেন অরিজিৎ সিং এবং সুনিধি চৌহান। গানটি কথাগুলো লেখেছেন কুমার । গানটির মিউজিক ভিডিওতে অংশ নেন বলিউড অভিনেতা রণবীর কাপুর ও দীপিকা পাড়ুকোন।
পিটার ফুলটন
পিটার গর্ডন ফুলটন (Peter Fulton; জন্ম: ১ ফেব্রুয়ারি, ১৯৭৯) ক্রাইস্টচার্চে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। ২০০৪ থেকে ২০১৪ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারির প্রতিনিধিত্ব করেছেন তিনি। দলে তিনি মূলত ব্যাটসম্যান হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন 'টু-মিটার পিটার ডাকনামে পরিচিত পিটার ফুলটন।
প্রারম্ভিক জীবন
সুপরিচিত ক্রিকেট পরিবার থেকে এসেছেন পিটার ফুলটন। তার কাকা রড্ডি ফুলটনও ক্রিকেট খেলার সাথে জড়িত ছিলেন। রড্ডি ক্যান্টারবারি ও নর্দার্ন ডিস্ট্রিক্টস - উভয় দলের পক্ষেই ১৯৭২ থেকে ১৯৮৫ সাল পর্যন্ত অধিনায়কের দায়িত্বে ছিলেন।
প্রথম-শ্রেণীর ক্রিকেট
১১ মার্চ, ২০০৩ তারিখে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে পিটার ফুলটনের। ক্রাইস্টচার্চের হ্যাগলে ওভালে অনুষ্ঠিত ঐ খেলায় অকল্যান্ডের বিপক্ষে তিনি অপরাজিত ৩০১ রান তোলেন। এর ফলে অভিষেকে যে-কোনো নিউজিল্যান্ডীয় খেলোয়াড়ের সর্বোচ্চ ব্যক্তিগত ইনিংস খেলার সবিশেষ কৃতিত্ব প্রদর্শন করেন তিনি।
আন্তর্জাতিক ক্রিকেট
২ নভেম্বর, ২০০৪ তারিখে বাংলাদেশের বিপক্ষে তার ওডিআই অভিষেক হয়। ৮ জানুয়ারি, ২০০৬ তারিখে সফরকারী শ্রীলঙ্কার বিপক্ষে নেপিয়ারের ম্যাকলিন পার্কে অনুষ্ঠিত খেলায় ১১২ রানের মনোজ্ঞ সেঞ্চুরি উপহার দেন। তা সত্ত্বেও তার দল পরাজিত হয়েছিল। একই সিরিজে তিনি আরও দুটি অর্ধ-শতকের সন্ধান পেয়েছিলেন।
ক্রিকেট বিশ্বকাপ
২০০৭ সালে ওয়েস্ট ইন্ডিজে অনুষ্ঠিত ক্রিকেট বিশ্বকাপে স্টিফেন ফ্লেমিংয়ের নেতৃত্বাধীন নিউজিল্যান্ড দলের অন্যতম সদস্য ছিলেন। ঐ প্রতিযোগিতায় তার দল সেমি-ফাইনাল পর্যন্ত পৌঁছুতে পেরেছিল। শ্রীলঙ্কার কাছে ৮১ রানে পরাজিত হলে তার দলকে প্রতিযোগিতা থেকে বিদায় নিতে হয়।
একই বছরের শেষদিকে ড্যানিয়েল ভেট্টোরির অধিনায়কত্বে দক্ষিণ আফ্রিকায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্য ছিলেন ফুলটন। এবারও দলটি সেমি-ফাইনাল থেকে পাকিস্তানের সাথে প্রতিদ্বন্দ্বিতা করে প্রতিযোগিতা থেকে বিদায় নেয়।
অবসর
২০১৬-১৭ মৌসুমে ফোর্ড ট্রফির চূড়ান্ত খেলায় নিউজিল্যান্ডীয় লিস্ট এ ক্রিকেট রেকর্ড গড়েন দ্রুততম সেঞ্চুরি করার মাধ্যমে। এপ্রিল, ২০১৭ সালে প্রথম শ্রেণির ক্রিকেট থেকে অবসরের কথা ঘোষণা করেন পিটার ফুলটন।
গিভ মি ইওর এভরিথিং (গান)
গিভ মি ইওর এভরিথিং হলো রোমানীয় সংগীত শিল্পী আলেক্সান্দ্রা স্তানের দ্বিতীয় অ্যালবাম আনলকড (২০১৪) এর একটি গান। ৩ মিনিটের এই গানটি ২০ আগস্ট ২০১৪ প্রকাশিত হয়। গিভ মি ইওর এভরিথিং গানটি চারজন গীতিকার লিখেছেন।
রচনা
গিভ মি ইওর এভরিথিং গানটি চারজন গীতিকার লিখেছেন। এই গানটি রোমানীয় সংগীত লেখার প্রতিযোগিতা ফোনোক্যাম্প ২০১৩ এর সময় লেখা হয় যেখানে রোমানীয় ও আন্তর্জাতিক অনেক সংগীত লেখক উপস্থিত ছিলেন।
বাহারক জেলা (তখর)
বাহারক জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সাঈদ নামক গ্রাম। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠন করা হয়েছিল।
আরশান জাসানি
আরশান জাসানি (জন্ম ১৫ ডিসেম্বর ১৯৯৮) একজন তানজানিয়ার ক্রিকেটার। তিনি ২০১৪ আইসিসি ওয়ার্ল্ড ক্রিকেট লিগ ডিভিশন ফাইভ টুর্নামেন্টে খেলেছিলেন। ২০২১ সালের অক্টোবরে, রুয়ান্ডায় অনুষ্ঠিত ২০২১ আইসিসি পুরুষ টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের জন্য তানজানিয়ার টি-টোয়েন্টি আন্তর্জাতিক (T20I) দলে সুযোগ পেয়ে ছিলেন। ৬ নভেম্বর, ২০২১ সালে ক্যামেরুনের বিপক্ষে তানজানিয়ার হয়ে টি-টোয়েন্টিতে আত্মপ্রকাশ ঘটে । রুয়ান্ডায় অনুষ্ঠিত ২০২১ আইসিসি পুরুষদের টি-টোয়েন্টি বিশ্বকাপ আফ্রিকা বাছাইপর্বের আঞ্চলিক ফাইনালের জন্য তানজানিয়ার দলে অন্তর্ভুক্ত করা হয়েছিলো।
গুস্টাভ লুডভিগ হের্‌ৎস
গুস্টাভ লুডভিগ হের্‌ৎস (Gustav Ludwig Hertz) জার্মান পদার্থবিজ্ঞানী। জার্মান সাম্রাজ্যের হামবুর্গে জন্মগ্রহণ করেন। তিনি বিখ্যাত বিজ্ঞানী হাইনরিখ রুডল্‌ফ হের্‌ৎস-এর চাচাতো ভাই। ১৯২৫ সালে পরমাণুতে ইলকট্রনের প্রভাববিষয়ে গবেষণার জন্য অপর বিজ্ঞানী জেমস ফ্রাংক-এর সাথে যৌথভাবে নোবেল পুরস্কার লাভ করেন।
বেওয়ারিশ কুকুর
থাম্ব| [[বুখারেস্ট|বুখারেস্টের ক্রসওয়াকের বেওয়ারিশ কুকুর]] বেওয়ারিশ কুকুর হলো কিছু অনিয়ন্ত্রিত কুকুর যেগুলো শহরে বাস করে। বৈজ্ঞানিক সাহিত্যে এই কুকুরগুলো অবাধ শহুরে কুকুর হিসাবে পরিচিত। । যেখানেই শহর বিদ্যমান এবং স্থানীয় মানববসতি রয়েছে, সেখানেই এই কুকুরগুলো বাস করে। বিশেষত উন্নয়নশীল বিশ্বে এবং সাবেক সোভিয়েত প্রজাতন্ত্রে এদের বেশি দেখা যায়। এ কুকুরগুলো অনেকক্ষেত্রে বিপথগামী হতে পারে। বেওয়ারিশ কুকুরগুলো বিপথগামী শুদ্ধ প্রজাতি, সত্যিকারের মিশ্র-জাতের কুকুর বা ভারতীয় প্যারিয়াহ কুকুরের মতো প্রজননহীন ল্যান্ড্রেস হতে পারে। অত্যধিক বেওয়ারিশ কুকুরের উপস্থিতি মানুষের জন্য সমস্যা সৃষ্টি করতে পারে। তাই তাদের মাঝে কখনও কখনও স্পেইস এবং নিউটারের প্রচারণা প্রয়োগ করা হয়। দক্ষতা সেট, সামাজিকীকরণ এবং পরিবেশগত প্রভাবগুলোতে গ্রামীণ ফ্রি-রেঞ্জিং কুকুরের চেয়ে এরা আলাদা হয়।
কামড়
নেকড়েদের মতো, বেঁচে থাকার জন্য, বেওয়ারিশ কুকুরগুলোর মানুষের সাথে বিরোধ এড়ানো উচিত। যখন কুকুরগুলো নিজেদের মধ্যে সঙ্গম করার জন্য বা লড়াই করার জন্য চেষ্টা করে তখন পথচারী এবং আশেপাশের অন্যান্য মানুষেরা কুকুরের আক্রমণের শিকার হতে পারে। কিছু দেশে জলাতংক একটি বড় সমস্যা। ভারতে প্রতিবছর ২০,০০০ এরও বেশি মানুষ মারা যায় জলাতঙ্ক রোগে। এছাড়া প্রায় ৩০ কোটিরও বেশি বিপথগামী কুকুর মারা যায়।
দক্ষতা এবং অভিযোজন
কুকুর একটি অত্যন্ত অভিযোজিত এবং বুদ্ধিমান প্রজাতি হিসাবে পরিচিত। আধুনিক শহরগুলোতে বেঁচে থাকার জন্য, বেওয়ারিশ কুকুরগুলোকে অবশ্যই ট্র্যাফিক চলাচল করতে সক্ষম হতে হবে।
বুখারেস্টের কিছু বিপথগামী কুকুরকে পথচারী ক্রসওয়াকগুলোতে বড় রাস্তাগুলি অতিক্রম করতে দেখা যায়। কুকুরগুলো সম্ভবত লক্ষ্য করেছে যে এই ধরনের চিহ্নগুলোতে যখন মানুষ রাস্তা অতিক্রম করে তখন গাড়ি থেমে যায়। কুকুরগুলো পথচারী এবং অটোমোবাইল ট্র্যাফিকের প্রবাহে নিজেকে অভ্যস্ত করেছে। লাল বাতির জন্য যখন তাদের থামানো হয় তখন তারা ধৈর্যের সাথে মানুষের সাথে বসে থাকে এবং তারপরে তাদের সাথে পার হয়ে যায়; যেন প্রতিদিনের রুটিন।
রাশিয়া এবং অন্যান্য কয়েকটি দেশের শহরে, বেওয়ারিশ কুকুরগুলোকে পাতাল রেল এবং বাস পরিসেবা ব্যবহার করার জন্য পর্যবেক্ষণ করা হয়েছিল বলে জানা যায়।
এহতেশামুদ্দিন
এহতেশামুদ্দিন (জন্ম: ৪ সেপ্টেম্বর, ১৯৫০) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিক থেকে শুরু করে ১৯৮০-এর দশকের সূচনালগ্ন পর্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স, পাঞ্জাব, পাঞ্জাব বিশ্ববিদ্যালয়, ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত এহতেশামুদ্দিনের প্রথম-শ্রেণীর খেলোয়াড়ী জীবন চলমান ছিল। তার ব্যাটিংয়ের মান সাধারণ পর্যায়ের ছিল। ডানহাতি মিডিয়াম পেস বোলার এহতেশামুদ্দিন পেসের তুলনায় বোলিংয়ে নিখুঁততার দিকেই অধিক মনোনিবেশ ঘটাতেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন এহতেশামুদ্দিন। ২১ নভেম্বর, ১৯৭৯ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ আগস্ট, ১৯৮২ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৭৯-৮০ মৌসুমে দলের সাথে ভারত গমন করেন। ছয়-টেস্ট নিয়ে গড়া সিরিজের তিনটিতে অংশগ্রহণের সুযোগ পান। প্রথম, চতুর্থ ও ষষ্ঠ টেস্ট খেলেন তিনি। ঐ সিরিজে তার দল ২-০ ব্যবধানে জয়লাভ করে। তবে, এহতেশামুদ্দিন ব্যক্তিগতভাবে ভালো খেলা উপহার দেন। উইকেটপ্রতি ২০-এর কম খরচে ১৪ উইকেট পান।
কানপুরে সিরিজের চতুর্থ টেস্টের প্রথম ইনিংসে ৫/৪৭ বোলিং পরিসংখ্যান দাঁড় করান। পরবর্তীতে এটিই তার ব্যক্তিগত সেরা বোলিং হিসেবে চিত্রিত হয়ে যায়। সিকান্দার বখ্তের সাথে ১০ উইকেট ভাগাভাগি করে নেন। এরপর, একই মৌসুমে নিজ দেশে সফরকারী অস্ট্রেলিয়া দলের বিপক্ষে একটি টেস্টে অংশ নেন।
ইংরেজ ক্রিকেটে অংশগ্রহণ
১৯৮২ সালের ইংল্যান্ড সফরে শেষ মুহুর্তে তাকে দলে নেয়া হয়। হেডিংলিতে সর্বশেষ টেস্টে অংশ নেন। ঐ সময়ে তিনি বোল্টন অ্যাসোসিয়েশন লীগে ডেইজি হিলের পক্ষে ক্লাব ক্রিকেটে অংশ নিচ্ছিলেন। পাকিস্তান দল আঘাতে জর্জড়িত ছিল। এহতেশামুদ্দিনকে শারীরিকভাবে অনুপযুক্ত দেখাচ্ছিল। তাসত্ত্বেও, গ্রেইম ফাওলারের উইকেট নিয়ে ইংল্যান্ডের প্রথম উইকেটের পতন ঘটান। পেশীতে টান পড়ায় মাত্র ১৪ ওভার বোলিং করতে সক্ষম হন ও ঐ খেলায় তিনি আর বোলিং করতে পারেননি। পাকিস্তান দল খেলাটিসহ সিরিজে পরাজয়বরণ করে।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পরবর্তীতে তিনি দল নির্বাচকমণ্ডলীর সদস্য ছিলেন।
লেসোথো
ইতিহাস
লেসোথোর আদি বাসিন্দারা ছিল সান মানুষ। তাদের রক শিল্পের উদাহরণগুলি পুরো অঞ্চল জুড়ে পাহাড়গুলিতে পাওয়া যায়।
রাজনীতি
থাম্ব|260x260পিক্সেল|সংসদ ভবন, মাসেরু, লেসোথো লেসোথো সরকার একটি সংসদীয় বা সাংবিধানিক রাজতন্ত্র। প্রধানমন্ত্রী, মোকসেসি মেজরো সরকার প্রধান এবং তার কার্যনির্বাহী কর্তৃত্ব রয়েছে। লেসোথোর রাজা, লেটসির তৃতীয়, বৃহত্তর আনুষ্ঠানিক অনুষ্ঠানের কাজ করে; তিনি আর কোনও নির্বাহী কর্তৃপক্ষের অধিকারী নন এবং রাজনৈতিক উদ্যোগে সক্রিয়ভাবে অংশ নিতে নিষেধ করেছেন।
অল বাসোথো কনভেনশন (এবিসি) জাতীয় সংসদে একটি জোট সরকারকে নেতৃত্ব দেয়, সংসদের নিম্নকক্ষ।
সিনেট নামে পরিচিত পার্লামেন্টের উচ্চকক্ষটি ২২ জন প্রধান প্রধানের সমন্বয়ে গঠিত, যাদের সদস্যপদ বংশগত এবং রাজার ১১ জন সদস্য প্রধানমন্ত্রীর পরামর্শ নিয়ে কাজ করেছেন।
সংবিধানে একটি হাইকোর্ট, আপিল কোর্ট, আপিল কোর্ট, ম্যাজিস্ট্রেট আদালত এবং ঐতিহ্যবাহী আদালত যা মূলত গ্রামীণ অঞ্চলে বিদ্যমান রয়েছে, নিয়ে গঠিত একটি স্বাধীন বিচার ব্যবস্থা ব্যবস্থা রাখে। আপিল কোর্টের অন্যতম বিচারপতি ছাড়া বাকি সমস্ত হলেন দক্ষিণ আফ্রিকার আইনবিদ। জুরি দ্বারা কোন বিচার হয় না; বরং বিচারকরা একাই বা ফৌজদারি বিচারের ক্ষেত্রে পর্যবেক্ষক হিসাবে দু'জন বিচারককে রায় দেন।
সংবিধান বাকস্বাধীনতা, মেলামেশার স্বাধীনতা, গণমাধ্যমের স্বাধীনতা, শান্তিপূর্ণ সমাবেশের স্বাধীনতা এবং ধর্মের স্বাধীনতা সহ মৌলিক নাগরিক স্বাধীনতা রক্ষা করে। ২০০৮ সালের আফ্রিকান গভর্নেন্সের ইব্রাহিম সূচকে লেসোথো আফ্রিকার ৪৮ টি সাব-সাহারান দেশের মধ্যে ১২ তম স্থানে ছিল।
২০১০ সালের হিসাবে পিপলস চার্টার মুভিটি এইচআইভি মহামারীর কারণে দক্ষিণ আফ্রিকার দ্বারা ব্যবহারিকভাবে দেশটিকে যুক্ত করার আহ্বান জানিয়েছিল। জনসংখ্যার প্রায় এক চতুর্থাংশ এইচআইভির জন্য ইতিবাচক পরীক্ষা করে। দেশটি উচ্চ বেকারত্ব, অর্থনৈতিক পতন, একটি দুর্বল মুদ্রা এবং দুর্বল ভ্রমণের দলিলগুলিকে চলাচলকে সীমাবদ্ধ করারও সম্মুখীন হয়েছে। আফ্রিকান ইউনিয়নের একটি প্রতিবেদনে দক্ষিণ আফ্রিকার সাথে লেসোথোর অর্থনৈতিক একীকরণের আহ্বান জানানো হলেও তারা যুক্ত হওয়ার পরামর্শ দেওয়া বন্ধ করে দিয়েছে। ২০১০ সালের মে মাসে সনদ আন্দোলন একীকরণের জন্য দক্ষিণ আফ্রিকার হাইকমিশনের কাছে একটি আবেদনের আদেশ দেয়। দক্ষিণ আফ্রিকার স্বরাষ্ট্র বিষয়ক মুখপাত্র রনি মামোয়েপা লেসোথোর একটি বিশেষ মামলা হিসাবে বিবেচিত হওয়া উচিত এই ধারণা প্রত্যাখ্যান করেছিলেন। "এটি দক্ষিণ আফ্রিকার মতো একটি সার্বভৌম দেশ। আমরা পাসপোর্টের বিধি প্রয়োগ করার আগে আমরা আমাদের প্রতিবেশী - বোতসোয়ানা, জিম্বাবুয়ে, সোয়াজিল্যান্ড এবং লেসোথোকে দূত প্রেরণ করেছি। আপনি যখন ব্রিটেন থেকে দক্ষিণ আফ্রিকা ভ্রমণ করেন, তখন আপনি কী পাসপোর্ট ব্যবহার করবেন না বলে আশা করবেন না? ?"
বৈদেশিক সম্পর্ক
লেসোথোর ভৌগোলিক অবস্থান এটিকে দক্ষিণ আফ্রিকার রাজনৈতিক ও অর্থনৈতিক উন্নয়নের জন্য অত্যন্ত দুর্বল করে তোলে। এটি দক্ষিণ আফ্রিকান উন্নয়ন সম্প্রদায় (এসএডিসি), এবং দক্ষিণ আফ্রিকার কাস্টমস ইউনিয়ন (এসএসিইউ) সহ অনেক আঞ্চলিক অর্থনৈতিক সংস্থার সদস্য  এটি জাতিসংঘ (ইউএন), আফ্রিকান ইউনিয়ন (ইউইউ), নিরপেক্ষ আন্দোলন, কমনওয়েলথ এবং আরও অনেক আন্তর্জাতিক সংস্থায় সক্রিয় রয়েছে।
প্রিন্স সিইসো সিমোন সিসো সেন্টো জেমস এর কোর্টে লেসোথো কিংডমের বর্তমান হাই কমিশনার। ইউএনডিপি, ইউনিসেফ, ডাব্লুএইচও, এফএও, ডাব্লুএফপি, ইউএনএফপিএ, এবং ইউএনএআইডিএস সহ জাতিসংঘের একটি আবাসিক মিশনও প্রতিনিধিত্ব করে।
লেসোথো যুক্তরাজ্য (বিশেষত ওয়েলস), জার্মানি, মার্কিন যুক্তরাষ্ট্র এবং অন্যান্য পশ্চিমা রাজ্যের সাথে সম্পর্ক বজায় রেখেছে। যদিও ১৯৯০ সালে এটি গণপ্রজাতন্ত্রী চীন (পিআরসি) এর সাথে সম্পর্ক ছিন্ন করে এবং চীন প্রজাতন্ত্রের (তাইওয়ান) সাথে পুনরায় সম্পর্ক স্থাপন করে, পরে এটি পিআরসির সাথে সম্পর্ক পুনরুদ্ধার করে।
লেসোথো ফিলিস্তিন রাজ্যকেও স্বীকৃতি দেয়। ২০১৪ থেকে ২০১৮ অবধি লেসোথো কসোভো প্রজাতন্ত্রকেও স্বীকৃতি দিয়েছে।
অতীতে, এটি দক্ষিণ আফ্রিকার বর্ণবাদবিরোধী শক্তিশালী জন বিরোধী ছিল এবং বর্ণবাদী যুগে দক্ষিণ আফ্রিকার বেশ কয়েকটি শরণার্থীকে রাজনৈতিক আশ্রয় দিয়েছে।
আইন
লেসোথোর একটিও কোড নেই যার আইন রয়েছে; এটি তাদেরকে বিভিন্ন উৎস থেকে আকর্ষণ করে যার মধ্যে রয়েছে: সংবিধান, আইন, সাধারণ আইন, বিচারিক নজির, প্রথাগত আইন এবং প্রামাণিক পাঠ্য।
লেসোথোর সংবিধান চালু করার আদেশ প্রকাশের পরে কার্যকর হয়েছিল। সাংবিধানিকভাবে আইনটি এমন আইনকে বোঝায় যেগুলি সংসদের উভয় সভায় গৃহীত হয়েছে এবং রাজা কর্তৃক অনুমোদিত হয়েছে (ধারা ৭৮ (১)) অধীনস্থ আইন বলতে সংবিধানের ৭০ (২) অনুচ্ছেদের দ্বারা সংবিধানের laws০ (২) অনুচ্ছেদে আইনসম্মতভাবে এ জাতীয় আইন প্রয়োগকারী ক্ষমতা অর্পণ করা আইনকে বোঝায়। এর মধ্যে রয়েছে সরকারী প্রকাশনা, মন্ত্রীর আদেশ, মন্ত্রিপরিষদসমূহ এবং পৌরসভা বাই-আইন।
যদিও লেসোথো দক্ষিণ আফ্রিকা, বতসোয়ানা, সোয়াজিল্যান্ড, নামিবিয়া এবং জিম্বাবুয়ের সাথে একটি মিশ্র সাধারণ আইনী ব্যবস্থা ভাগ করে নিচ্ছে যা রোমান-ডাচ সিভিলিয়ান আইন এবং ইংরেজি সাধারণ আইনের মধ্যে মিথস্ক্রিয়ার ফলে ঘটেছিল, তবে এর সাধারণ আইনটি স্বাধীনভাবে কাজ করে। লেসোথো সাধারণ আইন প্রয়োগ করে, যা অ-বিধিবদ্ধ উৎসগুলি থেকে অলিখিত আইন বা আইনকে বোঝায়, তবে প্রচলিত আইনকে বাদ দেয়। দক্ষিণ আফ্রিকার আদালতের সিদ্ধান্তগুলি কেবল প্ররোচক হয় এবং আদালত তাদের সিদ্ধান্তগুলি গঠনের ক্ষেত্রে তাদের উল্লেখ করে refer অনুরূপ এখতিয়ার থেকে নেওয়া সিদ্ধান্তগুলি তাদের অনুপ্রেরণামূলক মূল্যের জন্যও উদ্ধৃত করা যেতে পারে। এগুলি নিম্ন আদালত হওয়ায় ম্যাজিস্ট্রেটদের আদালতের সিদ্ধান্তের নজির নজরে আসে না। এগুলি হাইকোর্ট এবং আপিল কোর্টের সিদ্ধান্তের দ্বারা আবদ্ধ। লেসোথো বিচার ব্যবস্থার সবচেয়ে শক্তিশালী আদালত হ'ল কোর্ট অফ আপিল, যা সমস্ত বিষয়ে চূড়ান্ত আপিল ফোরাম। লেসোথোর সমস্ত আদালতের উপরে এটির তত্ত্বাবধান এবং পর্যালোচনা করার এখতিয়ার রয়েছে।
লেসোথোতে একটি দ্বৈত আইন ব্যবস্থা রয়েছে যা প্রচলিত এবং সাধারণ আইন পাশাপাশি পরিচালিত হয়। প্রথাগত আইন বাসোথোর রীতিনীতি নিয়ে তৈরি, লেরোথোলির আইনগুলিতে লিখিত এবং কোডেড। অন্যদিকে সাধারণ আইনটি কেপ এবং লেসোথো আইন থেকে আমদানি করা রোমান ডাচ আইন নিয়ে গঠিত। ১৯০৩ সালে ব্রিটিশ রেসিডেন্ট কমিশনারকে পরামর্শ দেওয়ার জন্য একটি কাউন্সিল নিয়োগের পরে রীতি অনুসারে আইনটির সংশোধন ঘটেছিল, যে আইনগুলিতে বাসোথো পরিচালনার জন্য সবচেয়ে উপযুক্ত হবে। এই সময় অবধি, মৌখিক traditionতিহ্যের মধ্য দিয়ে বসোথো রীতিনীতি এবং আইন প্রজন্ম থেকে প্রজন্মান্তরে পাস হয়েছিল। কাউন্সিলকে তাদের কোডিং করার দায়িত্ব দেওয়া হয়েছিল এবং তারা লেরোথোলির আইন নিয়ে এসেছিল যা প্রথাগত আদালত আজ (স্থানীয় আদালত) প্রয়োগ করে। বিশিষ্ট লেখকদের লিখিত রচনার লেসোথোর আদালতে প্ররোচিত মূল্য রয়েছে। এর মধ্যে রয়েছে পুরানো কর্তৃপক্ষের লেখার পাশাপাশি সমকালীন লেখকদের সমকালীন লেখকও।
এডেন উপসাগর
এডেন উপসাগর (Gulf of Adenخليج عدن) আরব সাগরের পশ্চিম বাহু। এর উত্তরে আরব উপদ্বীপের দক্ষিণ উপকূলের ইয়েমেন রাষ্ট্র এবং এর দক্ষিণে উত্তর-পূর্ব আফ্রিকার সোমালিয়া ও জিবুতি অবস্থিত। উপসাগরটি ৮৯০ কিলোমিটার দীর্ঘ এবং লোহিত সাগরের সাথে বাব এল মান্দেব প্রণালীর মাধ্যমে সংযুক্ত। এডেন উপসাগরটি ভারত মহাসাগর থেকে সুয়েজ খাল হয়ে ভূমধ্যসাগর পর্যন্ত বিস্তৃত গুরুত্বপূর্ণ বাণিজ্যিক জলপথটির অংশবিশেষ গঠন করেছে।
একচেটিয়া অর্থনৈতিক অঞ্চল
এডেন উপসাগরে একচেটিয়া অর্থনৈতিক অঞ্চল:
ফোর সিজনস হোটেল মুম্বই
মুম্বাই এর ফোর সিসনস হোটেল হলো একটি পাঁচ তারকা হোটেল এবং টরোন্টো-ভিত্তিক ফোর সিসনস বিলাসিতা হোটেল এবং রিসর্ট এর অংশ| এটা মুম্বই এর উঠতি জেলা, ওরলি তে অবস্থিত| এই হোটেল এ বর্তমানে ২০২ টি গেস্ট রুম ঘর আছে, এবং এইআর নামক ভারতের সর্বোচ্চ ছাদের উপরিভাগে বার আছে|
ইতিহাস
৩৭ তলা এই ভবন টি ২০০৮ সালে সম্পূর্ণ হয়, এবং হংকং ভিত্তিক কোম্পানি, লোহান এসোসিয়েটস এর জন অর্জারিয়ান দ্বারা এটা পরিকল্পিত হয়| হোটেল এর অভ্যন্তর এর নকশা করেন, বিলকে-লিনাস| এই ভবন এর সিভিল নির্মাণ ৮ দিনের এক একটি স্ল্যাব চক্র তে দেড় বছরের মধ্যে সম্পন্ন করা হয়| ৩৭ তলা টাওয়ার টা এক বছরের কম সময়ে তৈরী করা হয় যার দরুন এটা ভারতে দ্রুততম নির্মাণ করা বিল্ডিং এর মধ্যে একটি হয়ে যায়| প্রকল্প টি নয়া দিল্লি-ভিত্তিক নির্মাণ কোম্পানি, আলুওয়ালিয়া কন্ট্রাক্টস (আই) লিমিটেড এর জেনারেল ম্যানেজার, জনাব সঞ্জীব গার্গ এর দ্বারা পরিচালিত ছিল|
সুবিধা
অন্যান্য সুযোগ সুবিধা বলতে এই হোটেল টিতে বাচ্চা রক্ষনাবেক্ষণ এর ব্যবস্থা, পরিবার ভিত্তিক কার্যক্রম বা বোর্ড গেম এর মতন প্রশংসাসূচক শিশু বান্ধব সুযোগ এর ব্যবস্থা উপস্থিত আছে| হোটেল এ অন্যান্য সুবিধার মধ্যে প্রহরী ডেস্ক, গাড়ি ভাড়া, লন্ড্রি সার্ভিস, ভ্যালে পার্কিং এবং ২৪ ঘণ্টা রুম সার্ভিস এর মত সুবিধা অন্তর্ভুক্ত আছে|
ডিটেকটিভ কোনান
কেস ক্লোজড, যা ডিটেকটিভ কোনান (名探偵コナン) নামেও পরিচিত, হলো গোশো আওয়ামা লিখিত ও চিত্রিত একটি জাপানি গোয়েন্দা মাঙ্গা ধারাবাহিক। এটি ১৯৯৪ সালের জানুয়ারি থেকে শোগাকুকানের শৌনেন মাঙ্গা ম্যাগাজিন সাপ্তাহিক শৌনেন সানডে-এ ধারাবাহিকভাবে ছাপানো হচ্ছে, এর অধ্যায়গুলো এপ্রিল ২০২২ পর্যন্ত ১০১টি ট্যাঙ্কোবন খণ্ডে সংগৃহীত হয়েছে। ডিটেকটিভ কোনান নামের আইনি সমস্যার কারণে ফানিমেশন ও ভিজ থেকে প্রকাশিত ইংরেজি ভাষার শিরোনাম পরিবর্তন করে কেস ক্লোজড রাখা হয়। গল্পটি উচ্চ বিদ্যালয়ের গোয়েন্দা শিনিচি কুডোকে কেন্দ্র করে (অনেক ইংরেজি অনুবাদে জিমি কুডো নামে নামকরণ করা হয়েছে) যে একটি রহস্যময় সংস্থার ব্যাপারে তদন্ত করার সময় একটি শিশুতে রূপান্তরিত হয় এবং তার শৈশবের সেরা বন্ধুর বাবা ও অন্যান্য বিভিন্ন চরিত্রের ছদ্মবেশ নিয়ে অনেকগুলো ঘটনার সমাধান করে।
ইয়োমিউরি টেলিকাস্টিং কর্পোরেশন ও টিএমএস এন্টারটেইনমেন্ট দ্বারা মাঙ্গাটি একটি অ্যানিমে টেলিভিশন ধারাবাহিকে রূপান্তরিত করা হয়, যা ১৯৯৬ সালের জানুয়ারিতে অভিষেক করা হয়। পরে এর অ্যানিমেটেড পূর্ণাঙ্গ চলচ্চিত্র, অরিজিনাল ভিডিও অ্যানিমেশন, ভিডিও গেম, অডিও ডিস্ক প্রকাশনা ও লাইভ অ্যাকশন পর্ব তৈরি হয়। ফানিমেশন ২০০৩ সালে মার্কিনকৃত নাম দেওয়া চরিত্রগুলোর সাথে উত্তর আমেরিকায় সম্প্রচারের জন্য কেস ক্লোজড নামে অ্যানিমে ধারাবাহিকটির লাইসেন্স দেয়। অ্যানিমেটির অ্যাডাল্ট স্যুইমে অভিষেক হয় কিন্তু কম রেটিং এর কারণে এটি বন্ধ হয়ে যায়। মার্চ ২০১৩-এ ফানিমেশন কেস ক্লোজড-এর তাদের লাইসেন্সকৃত পর্বগুলো স্ট্রিম করা শুরু করে; ক্রাঞ্চিরোল সেগুলো ২০১৪ সাল থেকে সিমুলকাস্ট শুরু করে। ফানিমেশন প্রথম ছয়টি কেস ক্লোজড চলচ্চিত্র স্থানীয়করণ করে, যখন ডিস্কোটেক মিডিয়া লুপিন ৩ ক্রসওভার বিশেষ, এর চলচ্চিত্র সিক্যুয়েল, ও ডিটেকটিভ কোনান পর্ব এক থেকে শুরু করে সাম্প্রতিক চলচ্চিত্রগুলোকে স্থানীয়করণ করেছিলো। ইতিমধ্যে, মাঙ্গাটি ভিজ মিডিয়া দ্বারা স্থানীয়করণ করা হয়েছে, যা ফানিমেশনের পরিবর্তিত শিরোনাম ও চরিত্রের নাম ব্যবহার করে। শোগাকুকান এশিয়া মাঙ্গাটির নিজস্ব স্থানীয় ইংরেজি সংস্করণ তৈরি করেছে, যা মূল শিরোনাম ও জাপানি নাম ব্যবহার করেছে।
২০২১ সাল পর্যন্ত মাঙ্গাটির ট্যাঙ্কোবন খণ্ডগুলোর ২৫ কোটির বেশি কপি বিশ্বব্যাপী বিক্রি হয়, যা এটিকে সর্বাধিক বিক্রিত মাঙ্গা ধারাবাহিকের অন্যতম করে তুলেছে। ২০০১ সালে, মাঙ্গাটি শৌনেন বিভাগে ৪৬ তম শোগাকুকান মাঙ্গা পুরস্কারে ভূষিত হয়। এর অ্যানিমে অভিযোজনটি ১৯৯৬ থেকে ২০০১ সালের মধ্যে অ্যানিমেজ-এর জরিপগুলোয় ইতিবাচকভাবে গৃহীত হয়েছে ও শীর্ষ বিশের মধ্যে স্থান পেয়েছে। জাপানি অ্যানিমে টেলিভিশন র‍্যাঙ্কিংয়ে, ডিটেকটিভ কোনান-এর পর্বগুলো সাপ্তাহিক শীর্ষ ছয়ে স্থান পেয়েছে। এর মাঙ্গা ও অ্যানিমে উভয়ই তাদের কাহিনী ও ঘটনাগুলোর জন্য সমালোচকদের কাছ থেকে ইতিবাচক প্রতিক্রিয়া পেয়েছে। মাঙ্গাটি ২৫টি দেশে বিক্রি হয়েছে, অন্যদিকে অ্যানিমেটি ৪০টি দেশে সম্প্রচার করা হয়েছে।
পটভূমি
শিনিচি কুডো উচ্চ বিদ্যালয় পড়ুয়া এক গোয়েন্দা যে কখনও কখনও ঘটনা সমাধানের জন্য পুলিশের সাথে কাজ করে। একটি তদন্তের সময়, সে ব্ল্যাক অর্গানাইজেশন নামে পরিচিত একটি অপরাধ সিন্ডিকেটের সদস্য দ্বারা অতর্কিত আক্রমণের শিকার হয়। সেই তরুণ গোয়েন্দাকে হত্যা করার চেষ্টায় তারা তাকে জোর করে একটি বিপজ্জনক পরীক্ষামূলক ওষুধ খাওয়ায়। যাইহোক, ওষুধটি তার প্রাণ কেড়ে নেওয়ার পরিবর্তে তাকে একটি বাচ্চাতে পরিণত করে। সে কোনান এডোগাওয়া ছদ্মনাম গ্রহণ করে এবং তার আসল পরিচয় গোপন রেখে তার ছোটবেলার বন্ধু রান মোরি ও তার বাবা ব্যক্তিগত গোয়েন্দা কোগোরো মোরির সাথে থাকতে শুরু করে। পুরো ধারাবাহিক জুড়ে সে কোগোরোর ঘটনায় হস্তক্ষেপ করে। তবুও কুডো প্রতিটি সমাধান করার সময় কোগোরোকে শান্ত করার জন্য অধ্যাপক আগাসার লুকানো ট্রানকুইলাইজার ব্যবহার করে ও তারপর সমাধানটি প্রকাশ করতে তার কণ্ঠ ব্যবহার করতে একটি ভয়েস চেঞ্জার ব্যবহার করে। সে তেইতান প্রাথমিক বিদ্যালয়ে ভর্তি হয় যেখানে তার একদল সহপাঠীর সাথে বন্ধুত্ব হয় যারা তাদের নিজস্ব কনিষ্ঠ গোয়েন্দা ক্লাব (শৌনেন তান্তেই) গঠন করে। সে যখন ব্ল্যাক অর্গানাইজেশনের আরও গভীরে যেতে থাকে, তখন তার সাথে প্রায়শই অন্যান্য চরিত্রের সাথে দেখা হয়, যার মধ্যে রয়েছে তার প্রতিবেশী, অধ্যাপক আগাসা, রানের বন্ধু সোনোকো সুজুকি, একজন কিশোর গোয়েন্দা হেইজি হাট্টোরি, বিভিন্ন অঞ্চলের একাধিক পুলিশ গোয়েন্দা, এবং কাইটো কিড নামক একটি অশরীরি চোর।
কুডো পরে একটি প্রাথমিক বিদ্যালয়ের স্থানান্তর হওয়া ছাত্রী আই হাইবারার মুখোমুখি হয়, যে নিজেকে "শেরি" কোড নামে ব্ল্যাক অর্গানাইজেশনের একজন প্রাক্তন সদস্য হিসেবে ও তাকে শিশু করে দেওয়া পরীক্ষামূলক ওষুধটির আবিষ্কারক বলে প্রকাশ করে। সেও সংগঠনটির নির্যাতন এড়াতে এটি গ্রহণ করেছে। সে শীঘ্রই কনিষ্ঠ গোয়েন্দাদের সাথে যুক্ত হয়। ব্ল্যাক অর্গানাইজেশনের সাথে একটি বিরল সংঘর্ষের সময় কোনান এফবিআইকে একটি সিআইএ এজেন্ট, কিরকে ব্ল্যাক অর্গানাইজেশনের অভ্যন্তরে গুপ্তচর হিসেবে প্রবেশ করতে সাহায্য করে।
প্রযোজনা
১৯৯৪ সালে প্রথম অধ্যায় ১৯ জানুয়ারি শোগাকুকানের সাপ্তাহিক শৌনেন সানডে-তে দ্য কিন্দাইচি কেস ফাইলস ধারাবাহিকটি প্রকাশের কারণে রহস্য ঘরানার মাঙ্গার উত্থানের সময় ডিটেকটিভ কোনান-এর ধারণা তৈরি হয়। আওয়ামা আর্সেন লুপিন, শার্লক হোমসের গল্প ও আকিরা কুরোসাওয়ার সামুরাই চলচ্চিত্রগুলো তার কাজের উপর প্রভাব হিসেবে উল্লেখ করেন। প্রতিটি অধ্যায়ের চিত্রনাট্য লেখার সময় তিনি নিশ্চিত করেন যেন এর সংলাপ সহজ হয় এবং প্রতিটি নতুন ঘটনায় গড়ে চার ঘন্টা ও আরও জটিলগুলোর জন্য বারো ঘন্টা ব্যয় হয়। আওয়ামার বড় ভাই একজন বিজ্ঞানী যিনি তাকে ধারাবাহিকের "গিমিক" দিয়ে সাহায্য করেন। প্রতিটি ঘটনা বেশ কয়েকটি অধ্যায় জুড়ে বিস্তৃত (একটি মুষ্টিমেয় ছোট ঘটনা বাদে যা শুধুমাত্র একটি অধ্যায় জুড়ে বিস্তৃত) এবং সেগুলো শেষে সমাধান করা হয় যেখানে চরিত্রগুলো সহজভাবে তাদের সমাধানগুলোর বিশদ ব্যাখ্যা করে; ২০০৭ সালে মাঙ্গাটির সমস্ত ঘটনা নিয়ে একটি অনলাইন তথ্যকোষ চালু করা হয়।  ২০০৭ সালে আওয়ামা ইঙ্গিত দেন যে তিনি এটি শেষ করার পরিকল্পনা করেছেন কিন্তু এখনও ধারাবাহিকটি শেষ করতে চান না। আওয়ামা ও তার কর্মীরা ২০১১ সালের প্রথম দিকে তাদের মাঙ্গা তৈরির প্রক্রিয়াকে কম্পিউটারাইজ করার সিদ্ধান্ত নিয়েছিলেন, যদিও তিনি এখনও একটি কলম ও কাগজ দিয়ে আঁকেন। পরিবর্তনের সূচনা হয়েছিল অধ্যায়ের ৭৬০-এর চূড়ান্ত পাতা দিয়ে।
মুক্তি
গোশো আওয়ামা দ্বারা লিখিত ও চিত্রিত ডিটেকটিভ কোনান ১৯ জানুয়ারী ১৯৯৪ সাল থেকে শোগাকুকানের শৌনেন মাঙ্গা ম্যাগাজিন সাপ্তাহিক শৌনেন সানডে-তে ধারাবাহিক করা হয়। ডিটেকটিভ কোনান জাপানে প্রকাশিত ১০০০-এর বেশি অধ্যায় সহ ২৪তম দীর্ঘতম চলমান মাঙ্গা ধারাবাহিকে পরিণত হয়েছে ও এটি সাপ্তাহিক শৌনেন সানডে-তে প্রকাশিত ১০০০-এর বেশি অধ্যায় সহ প্রথম ধারাবাহিক। শোগাকুকানের অধ্যায়গুলোকে পৃথক ট্যাঙ্কোবন খণ্ডে সংগ্রহ করা হয়েছে। প্রথম খণ্ডটি ১৮ জুন ১৯৯৪ সালে প্রকাশিত হয়। ১৮ অক্টোবর ২০২১-এ ধারাবাহিকটি একশত খণ্ডে পৌঁছায়; ইচিরো ওডা আওয়ামাকে অভিনন্দন জানান যার ওয়ান পিস ধারাবাহিকটি এক মাস আগে একই কৃতিত্ব অর্জন করে। ১৩ এপ্রিল ২০২২ পর্যন্ত এটি ১০১ খণ্ডে প্রকাশিত হয়।
ভিজ মিডিয়া ১ জুন ২০০৪-এ উত্তর আমেরিকার জন্য ধারাবাহিকটি অধিগ্রহণের ঘোষণা দেয়। ফানিমেশনের স্থানীয়করণের পর, ভিজ ধারাবাহিকটি কেস ক্লোজড শিরোনামে প্রকাশ করে ও দুটি মাধ্যমের মধ্যে সামঞ্জস্য বজায় রাখতে তাদের চরিত্রের নাম নেয়। ভিজ মিডিয়া ২০০৪ সালের সেপ্টেম্বরে প্রথম খণ্ড প্রকাশ করে ও ২০১৩ সালে ডিজিটাল সংস্করণ প্রকাশ করা শুরু করে। গোলাঞ্জ মাঙ্গা প্রকাশনা বন্ধ করার আগ পর্যন্ত যুক্তরাজ্যে ভিজ মিডিয়ার ১৫ টি খণ্ড লাইসেন্স ও বিতরণ করে। (ভিজ মিডিয়া সেগুলো পুনরায় প্রকাশ করেছে)। ২০১৪ সালে শোগাকুকান এশিয়া ডিটেকটিভ কোনান নামে সিঙ্গাপুর ও অন্যান্য দক্ষিণ-পূর্ব এশিয়ার দেশগুলোর জন্য ধারাবাহিকের নিজস্ব ইংরেজি স্থানীয়করণ শুরু করে। সিবিআর.কম-এর লরা থর্নটন শোগাকুকান এশিয়া ও ভিজ উভয় ক্ষেত্রেই সাধারণ জাপানি মালিকানার উদ্ধৃতি দিয়ে, ভিজ সংস্করণের তুলনায় সিঙ্গাপুর সংস্করণটিকে "সম্পূর্ণ অভিন্ন, শব্দ-শব্দ, এমনকি -- নাম ও গোয়েন্দা কোনান লোগো" হিসেবে বর্ণনা করেছেন।
চীন, ফ্রান্স, জার্মানি ও ইন্দোনেশিয়ার মতো অন্যান্য অঞ্চলেও মাঙ্গাটি স্থানীয়করণ করা হয়েছে।   (স্ক্যান্ডিনেভিয়ায় স্থানীয়করণ একের পর এক বন্ধ হয়ে যায়, ফিনল্যান্ড ২০১৩ সালে সর্বশেষ ছিল, যখন প্রকাশক পুরো মাঙ্গা বিভাগ বন্ধ করে দেয়)।
স্পিন-অফ
গোশো আওয়ামার সহকারীগণ ডিটেকডিভ কোনান-এর একটি সংকলিত ধারাবাহিক লিখেন যা অনিয়মিতভাবে প্রকাশিত হয়ে থাকে।
ডিটেকটিভ কোনান: দ্য কালপ্রিট হানজাওয়া শিরোনামে মায়ুকো কানবার একটি স্পিন-অফ মাঙ্গা ধারাবাহিক শোগাকুকানের শৌনেন সানডে এস-এর জুলাই ২০১৭ সংখ্যায় শুরু হয় যা ২৫ মে, ২০১৭-এ প্রকাশিত হয়।
তাকাহিরো আরাই দ্বারা আওয়ামার তত্ত্বাবধানে চিত্রিত ডিটেকটিভ কোনান: জিরোস টি টাইম শিরোনামে আরেকটি স্পিন-অফ মাঙ্গা ধারাবাহিক ৯ মে, ২০১৮ তারিখে সাপ্তাহিক শৌনেন সানডে-এর সংখ্যা #২৪-এ শুরু হয়। গল্পটি এজেন্ট তোরু আমুরো/রেই ফুরুয়াকে কেন্দ্র করে তৈরি। মাঙ্গাটির নতুন অধ্যায়গুলো শুধুমাত্র তখনই প্রকাশিত হয় যখন ডিটেকটিভ কোনান বিরতিতে থাকে৷
ডিটেকটিভ কোনান: পুলিশ একাডেমি আর্ক - ওয়াইল্ড পুলিশ স্টোরি শিরোনামে আরাইয়ের আরেকটি স্পিন-অফ মাঙ্গা ধারাবাহিক ২ অক্টোবর ২০১৯ থেকে ১৮ নভেম্বর ২০২০ পর্যন্ত সাপ্তাহিক শৌনেন সানডে-তে ধারাবাহিকভাবে প্রকাশ করা হয়। ১৩ অধ্যায় বিস্তৃত ধারাবাহিকটি আবার তার সহকর্মীদের সাথে পুলিশ একাডেমিতে থাকাকালীন আমুরো/ফুরুয়ার উপর আলোকপাত করে চিত্রিত হয়েছে।
অ্যানিমে
ডিটেকটিভ কোনান-এর অ্যানিমে সংস্করণটি ইয়োমিউরি টেলিকাস্টিং কর্পোরেশন ও টিএমএস এন্টারটেইনমেন্ট দ্বারা প্রযোজিত হয়েছে। ৮ জানুয়ারী ১৯৯৬-এ অ্যানিমেটির আত্মপ্রকাশের পর থেকে জাপানে ১০০০টিরও বেশি পর্ব সম্প্রচার করা হয়েছে, যা এটিকে এখন পর্যন্ত পঞ্চদশতম দীর্ঘতম অ্যানিমে ধারাবাহিকে পরিণত করেছে।  প্রাথমিকভাবে শোগাকুকান জুন ১৯৯৬ থেকে অক্টোবর ২০০৬ পর্যন্ত ভিএইচএস ভিডিও ক্যাসেটে পর্বগুলো সংগ্রহ করে প্রকাশ করে।  শোগাকুকান ফরম্যাটটি পরিত্যাগ না করা পর্যন্ত এবং প্রথম পর্ব থেকে শুরু করে ডিভিডিতে আসার আগ পর্যন্ত ভিএইচএস-এ চারশো ছাব্বিশটি পর্ব প্রকাশিত হয়। অ্যানিমে সিরিজের পনেরোতম বার্ষিকীতে ধারাবাহিকটি ভিডিও অন ডিমান্ডে উপলব্ধ করা হয়।  সিরিজটি ২০২১ সালের জানুয়ারিতে তার ২৫তম বার্ষিকী উদযাপন করে এবং "মুনলাইট সোনাটা মার্ডার কেস" পর্বের (ধারাবাহিকের ১১তম পর্ব) উদযাপনের প্রথম অংশ হিসেবে পুনর্নিমাণের নিবেদন করা হয়, যেটিতে সর্বশেষ কর্মী এবং প্রযোজনা কৌশল এবং ধ্রুপদী পিয়ানোবাদক আইমি কোবায়াশি এই পর্বের জন্য বেটহোফেনের পিয়ানো সোনাটা নং ১৪ পরিবেশন করেন। এটি ৬ মার্চ ২০২১-এ প্রচারিত হয়।
২০০৩ সালে প্রথম ১০৪ পর্বের পাশাপাশি প্রথম ছয়টি চলচ্চিত্রকে আইনি বিবেচনার কারণে কেস ক্লোজড শিরোনামে উত্তর আমেরিকায় বিতরণের জন্য ফানিমেশন লাইসেন্স দেয়। ডিটেকটিভ কোনান অ্যানিমে অন্যান্য ভাষায় যেমন ফরাসি, জার্মান ও ইতালীয় ভাষায় প্রকাশিত হয়েছে।   ডিটেকটিভ কোনান ২৪ মে ২০০৪-এ অ্যাডাল্ট স্যুইম প্রোগ্রামিং ব্লকের অংশ হিসাবে কার্টুন নেটওয়ার্কে আত্মপ্রকাশ করে; কম রেটিং এর কারণে ফানিমেশন থেকে ৫০টির বেশি পর্ব লাইসেন্স করা হয়নি। কানাডীয় চ্যানেল ওয়াইটিভি ডিটেকটিভ কোনান ধারাবাহিকটি নেয় এবং সম্প্রচার বন্ধ করার পূর্বে ৭ এপ্রিল ২০০৬ থেকে ২ সেপ্টেম্বর ২০০৬ এর মধ্যে ২২টি পর্ব সম্প্রচার করে।   ফানিমেশন ২০০৫ সালের নভেম্বরে ফানিমেশন চ্যানেল চালু হওয়ার সাথে সাথে ধারাবাহিকটিকে উপলব্ধ করে; এটি ফানিমেশন চ্যানেলের সাথে সিন্ডিকেশনের সময় কালার্স টিভিতে অস্থায়ীভাবে উপলব্ধ ছিলো।  ডিটেকটিভ কোনান পরে উত্তর আমেরিকায় এনএইচকের কেবল নেটওয়ার্ক টিভি জাপানে সম্প্রচার করা হয়। ফানিমেশন ২০১৮ সালে ধারাবাহিকটির সত্ত্ব হারায়। ক্রাঞ্চিরোল অক্টোবর ২০১৪-এ সালে ৭৫৪ পর্ব থেকে ধারাবাহিকটি সিমুলকাস্ট করা শুরু করে। ২০২০ সালের সেপ্টেম্বরে ক্রাঞ্চিরোল প্রথম ৪৩টি পর্ব স্ট্রিম করা শুরু করে (দুই অংশের পর্ব ১১-১২ একক পর্ব হিসাবে বিবেচনা করা হয়)।
সিঙ্গাপুরে ভয়েসওভারস আনলিমিটেড প্রাইভেট লিমিটেড দ্বারা ধারাবাহিকটির একটি পৃথক ইংরেজি রূপান্তর করা হয়েছে। অ্যানিম্যাক্স এশিয়ার ডিটেকটিভ কোনান নামে আরেকটি ফিলিপাইনে ১৮ জানুয়ারী ২০০৬-এ আত্মপ্রকাশ হয়। অ্যানিম্যাক্স আরও টিভি সম্প্রচার অধিকার না পাওয়ার কারণে তাদের সংস্করণে মাত্র ৫২টি পর্ব রয়েছে। ধারাবাহিকটি ৭ আগস্ট ২০০৬ পর্যন্ত পুনঃপ্রচার করা হয়, এরপর এটি স্টেশন থেকে সরানো হয়। সিঙ্গাপুর ও ফিলিপাইন উভয় সংস্করণে জাপানি চরিত্রের নাম ব্যবহার করা হয়েছে। ক্যালিফোর্নিয়া ভিত্তিক চ্যানেল ইউনাইটেড টেলিভিশন ব্রডকাস্টিং (ইউটিবি) এটিকে ইংরেজি সাবটাইটেল সহ ২০১১ থেকে ২০১৪ পর্যন্ত ৪২১ পর্ব পর্যন্ত সম্প্রচার করেছে।
ফানিমেশন ২৪ আগস্ট ২০০৪ থেকে শুরু হওয়া তাদের ডাব করা ধারাবাহিকের ডিভিডিও প্রকাশ করেছে। প্রাথমিকভাবে প্রকাশিত পর্বগুলো একক ডিভিডিতে করা হয় এবং ভবিষ্যতের পর্বগুলো মৌসুমী বাক্সে প্রকাশ করা হয়; মোট ১৩০টি পর্ব প্রকাশিত হয়েছে। মৌসুমী বাক্সগুলো পরবর্তীতে ভিরিডিয়ান সংস্করণ নামে নতুন নকশা করা বাক্সে প্রকাশ করা হয়। ফানিমেশন মার্চ ২০১৩-এ ডিটেকটিভ কোনান-এর পর্ব স্ট্রিমিং করা শুরু করে। হানাবি এন্টারটেইনমেন্ট অস্ট্রেলিয়ায় বিতরণের জন্য ধারাবাহিকটির লাইসেন্স নিয়েছে।
২০১৬ সালের জানুয়ারিতে প্রাথমিকভাবে অ্যানিমেটির মূল শিরোনাম ডিটেকটিভ কোনান-এর অধীনে এর ইংরেজি শিরোনাম কেস ক্লোজড-এ পরিবর্তন করার আগে এর ৫২টি পর্ব নেটফ্লিক্সে প্রদর্শিত হয়। পর্বগুলোকে "মৌসুম এক" হিসাবে তালিকাভুক্ত করা হয়, যদিও বাস্তবে সেগুলো #৭৪৮ থেকে #৭৯৯ পর্ব পর্যন্ত। পর্বগুলো শুধুমাত্র জাপানি ভাষায় উপলব্ধ হলেও সাবটাইটেল ছিল৷ এর প্রাপ্যতা সম্ভবত নেটফ্লিক্সের অ্যানিমে বিভাগ প্রসারিত করার প্রচেষ্টার অংশ ছিল। ২০২১ সালের জানুয়ারিতে নেটফ্লিক্স পর্বগুলো সরিয়ে নেয়। ২০১৮ সাল পর্যন্ত ডিটেকটিভ কোনান অ্যানিমে বিশ্বের ৪০টি দেশে সম্প্রচার করা হয়েছে।
চলচ্চিত্র
ডিটেকটিভ কোনান ধারাবাহিকের উপর ভিত্তি করে ২৪টি পূর্ণাঙ্গ চলচ্চিত্র মুক্তি পেয়েছে। এগুলো টিএমএস এন্টারটেইনমেন্ট দ্বারা অ্যানিমেটেড করা হয়েছে যেগুলো ইয়োমিউরি টেলিকাস্টিং কর্পোরেশন, নিপ্পন টেলিভিশন, শোপ্রো এবং তোহো দ্বারা প্রযোজিত। প্রথম সাতটি পরিচালনা করেন কেনজি কোডামা, ৮ম-১৪তম চলচ্চিত্রগুল্ক পরিচালনা করেন ইয়াশুইচিরো ইয়ামামোতো, ১৫তম-২১তম চলচ্চিত্রগো পরিচালনা করেন কোবুন শিজুনো, ২২তম চলচ্চিত্র পরিচালনা করেন ইউজুরু তাচিকাওয়া, ২৩ ও ২৪তম চলচ্চিত্র পরিচালনা করেন চিকা নাগাওকা এবং ২৫তম চলচ্চিত্রটি পরিচালনা করেন সুসুমু মিৎসুনাকা। ১৯৯৭ সালে প্রথম চলচ্চিত্র ডিটেকটিভ কোনান: দ্য টাইম বোম্বড স্কাইক্র‍্যাপার দিয়ে শুরু করে প্রতি বছরের এপ্রিল মাসে চলচ্চিত্র মুক্তি পায়। ২৫তম চলচ্চিত্র ডিটেকটিভ কোনান: দ্য ব্রাইড অফ হ্যালোউইন ১৫ এপ্রিল ২০২২-এ মুক্তি পায়। দ্বিতীয় ও পরের চলচ্চিত্রগুলো ছিলো জাপানের শ্রেষ্ঠ বিশটি আয়কারী অ্যানিমে চলচ্চিত্র। চলচ্চিত্রগুলো থেকে অর্জিত আয় থেকে তোহোর অন্যান্য চলচ্চিত্র প্রকল্পে অর্থায়ন করা হয়েছিলো। প্রতিটি চলচ্চিত্র দুটি চলচ্চিত্র কমিক্সে রূপান্তরিত হয় যা একই বছরের চতুর্থ ত্রৈমাসিকে মুক্তি পায়।  ফানিমেশন ৩ অক্টোবর ২০০৬ থেকে ১৬ ফেব্রুয়ারি ২০১০-এর মধ্যে অঞ্চল ১-এ প্রথম ছয়টি চলচ্চিত্রের ইংরেজি ডাব করা সংস্করণ ডিভিডিযোগে প্রকাশ করে।  ব্যাং জুম! এন্টারটেইনমেন্ট ডিস্কোটেক মিডিয়ার মাধ্যমে ডিটেকটিভ কোনান চলচ্চিত্রগুলোর ইংরেজি ডাব প্রকাশ করা শুরু করেছে, ২৮ জুলাই ২০২০-এ টেলিভিশন বিশেষ পর্ব এক দিয়ে শুরু হয়েছে।
মূল ভিডিও অ্যানিমেশন
দুটি অরিজিনাল ভিডিও অ্যানিমেশন (ওভিএ) ধারাবাহিক টিএমএস এন্টারটেইনমেন্ট, নিপ্পন টেলিভিশন এবং ইয়োমিউরি টেলিকাস্টিং কর্পোরেশন দ্বারা প্রযোজিত হয়। ওভিএ ধারাবাহিক শৌনেন সানডে অরিজিনাল অ্যানিমেশন হলো সাপ্তাহিক শোনেন সানডে-এর গ্রাহকদের জন্য উপলব্ধ বার্ষিক মেইল অর্ডার পর্ব। প্রথম শৌনেন সানডে অরিজিনাল অ্যানিমেশন ২০০০ সালে সাপ্তাহিক শৌনেন সানডে-এর ২৬তম সংখ্যায় পাওয়া যায় এবং ২০১১ সাল পর্যন্ত এগারোটি ওভিএ প্রকাশ করা হয়। ওভিএ ধারাবাহিকের প্রথম নয়টি পর্ব পরে সিক্রেট ফাইল শিরোনামে চারটি ডিভিডি খণ্ডে ধারণ করা হয় যেগুলো ২৪ মার্চ ২০০৬ থেকে ৯ এপ্রিল ২০১০ পর্যন্ত প্রকাশিত হয়।  ম্যাজিক ফাইল শিরোনামে এর দ্বিতীয় ওভিএ ধারাবাহিক, বার্ষিক ডাইরেক্ট টু ডিভিডি প্রকাশনা নিয়ে গঠিত। প্রথম ম্যাজিক ফাইল ১১ এপ্রিল ২০০৭-এ প্রকাশিত হয়, এতে অ্যানিমে ধারাবাহিকটির চারটি পর্ব রয়েছে। পরবর্তী ম্যাজিক ফাইল ওভিএতে দ্বাদশ চলচ্চিত্র ডিটেকটিভ কোনান: ফুল স্কোর অফ ফিয়ার দিয়ে শুরু হয়, যা তাদের নিজ নিজ ডিটেকটিভ কোনান চলচ্চিত্রগুলোর সাথে সম্পর্কিত পটভূমির সম্পর্ক সহ একটি প্রকৃত পটভূমি বিদ্যমান।